પહેલી જ ઘટના વાંચતાં અનાયાસે આંખ ભરાઇ ગઇ. વિદ્યાર્થીને ડ્રેસ અપાવનાર શિક્ષક, રેવન્યૂ સ્ટેમ્પ આપનાર વિકાસ અધિકારી, યુવતીની સારવાર પાછળ દોઢ લાખ જેટલી રકમ ખર્ચી નાખનાર ઈસ્માઈલભાઈ અને પાણી પાઇને સેવા કરનાર પટાવાળા જેવા સહૃદયી ભાગ્યે જ કોઇક જોવા મળે છે. બાકી જાજા ભાગે પરવા વગરના અને કઠોર હૃદયી વધુ જોવા મળે છે. ઘણા સંત-મહાત્માઓ માર્ગદર્શન કરી ગયા પણ આ વાસ્તવિકતામાં બહુ ફેરફાર થતો નથી પણ આવી ઘટનાઓ વાંચવાથી થોડાકને પ્રેરણા જરૂર મળશે.